stanford-oval/wikipedia huggingface dataset:
נשר המדבר
שימושיות

נשר המדבר נוצר במקור לתחרויות ירי למרחק בהן יש להפיל מטרות מתכת כבדות ( Metallic silhouette shooting). בניגוד למה שמוצג בתרבות הפופולרית, הוא אינו אקדח המיועד לנשיאה יומיומית. האקדח גדול וכבד באופן יחסי, וקשה לשאת אותו בצורה מוסתרת. בנוסף, מחיר התחמושת שלו גבוה באופן יחסי. הרתע שמפיק נשר המדבר הוא רב, ודורש מיומנות בירי. עם זאת, משקלו של הנשק מפחית את הרתע לעומת אקדח תופי קל יותר בעל אותו קליבר.
כמו כן, עוצמת תחמושת ה-0.5 AE מחייבת את היורים בה להשתמש בציוד הגנת אוזניים טוב מהמקובל במטווחים בדרך כלל. בעיה זו מתעוררת בעיקר במטווחים סגורים, שבהם רמות הרעש גבוהות יותר. כיוון שקיים חשש שלחלק מהנמצאים במטווח לא יהיה ציוד כזה, אוסרים חלק מהמטווחים המקורים ירי בקליעים רבי עוצמה כמו אלו של נשר המדבר.
אקדח נשר המדבר.
לטאה שטוחה

| לטאה שטוחה |
| --- | --- |
 Platysaurus relictus
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: Scleroglossa
משפחה:: קורדיליים
סוג:: לטאה שטוחה
שם מדעי
 Platysaurus ‏סמית, 1844

לטאה שטוחה (שם מדעי: Platysaurus) היא סוג של לטאות ממשפחת הקורדיליים החיות בדרומה של אפריקה.
מאפיינים

אלו לטאות קטנות בעלות דו-צורתיות זוויגית: הזכרים בדרך כלל גדולים יותר מהנקבות ובניגוד אליהם צבועים בצבעים בולטים ומרשימים, בגווני ירוק וכחול בוהק. את שמם הם קבלו עקב המבנה המוזר של בטן הזכרים, הנפרשת לצדדים. הנקבות לעומת הזכרים חומות דהויות ובעלות פסים כהים על הגוף. לטאות אלה חיות בקהילות חברתיות ויכולות להימצא גם באזורים צחיחים מאוד כמו מדבר נמיב.
מזונם של הלטאות הוא חרקים שונים אותם הם תופסות לעיתים בקפיצה אנכית למעלה.
מינים

Platysaurus attenboroughi
Platysaurus broadleyi
Platysaurus capensis
Platysaurus guttatus
Platysaurus imperator
לטאה שטוחה מצויה (Platysaurus intermedius)
Platysaurus lebomboensis
Platysaurus maculatus
Platysaurus minor
Platysaurus mitchelli
Platysaurus monotropis
Platysaurus ocellatus
Platysaurus orientalis
Platysaurus pungweensis
Platysaurus relictus
Platysaurus torquatus
קולין קמפבל, ברון קלייד הראשון

ערך זה עוסק בקצין בריטי מהמאה ה-19. אם התכוונתם לביוכימאי וחוקר תזונה, ראו .
| --- | --- |

 לידה:  20 באוקטובר 1792 גלאזגו, סקוטלנד
 פטירה:  14 באוגוסט 1863 (בגיל 70) צ'טהאם, הממלכה המאוחדת 
 מקום קבורה:  מנזר וסטמינסטר 
 מדינה:  הממלכה המאוחדת של בריטניה הגדולה ואירלנד 
 השכלה:  High School of Glasgow 
 השתייכות:  הממלכה המאוחדת הממלכה המאוחדת
 תקופת הפעילות:  1808–1861 (כ־53 שנים)
 דרגה:   פילדמרשל
 תפקידים בשירות
 מפקד חטיבת ההיילנד המפקד העליון של הודו
 פעולות ומבצעים
 המלחמות הנפוליאוניות  מלחמת האופיום הראשונה  מלחמת קרים  המרד ההודי הגדול 
 עיטורים
  מסדר האמבט   מסדר כוכב הודו
 
קולין קמפבל, ברון קלייד הראשון (באנגלית: Colin Campbell; ‏20 באוקטובר 1792 - 14 באוגוסט 1863) היה קצין בצבא הבריטי. קמפבל נולד בגלאזגו שבסקוטלנד ושירת בצבא הבריטי מגיל 16 במשך 52 שנים, הוא קיבל את תואר הברונות על שרותו לאימפריה הבריטית, כמו גם תואר אבירות במסדר האמבט ומסדר כוכב הודו.
קמפבל מוכר במיוחד על פיקוד 'חטיבת ההיילנד' במהלך מלחמת קרים, בה עמד בראש "הקו האדום הדק" המפורסם בקרב בלקלאווה.
לאחר מלחמת קרים פיקד קמפבל במהלך המרד ההודי הגדול על כוח החילוץ שיצא לעזרת הנצורים בלקנאו ולאחר מכן מונה למושל מחוז אווד שהיה מהאזורים הפחות יציבים במהלך המרד. בשנים 1857-1861 שימש קמפבל כמפקד העליון של הודו והיה למפקד העליון הראשון תחת השלטון הבריטי הישיר.
לקריאה נוספת

חזי שלח, "מלחמת קרים", הוצאת ספרית מעריב, 2009.
הערות שוליים

↑  גל פרל, "זה מרהיב, אך זו אינה מלחמה. זה טירוף", הבלוג על הכוונת, ‏ 4 בינואר 2013.
↑  חזי שלח, "מלחמת קרים", הוצאת ספרית מעריב, 2009, עמודים 118-120.
| המרד ההודי הגדול |
| --- | --- | --- |
| קרבות עיקריים | מיראט • דלהי • קאנפור • לקנאו • מרכז הודו |  |
| אישים הודים בולטים | מנגל פאנדי • בהאדור שאה • ננה סאהיב • טאטיה טופא • רני לאקשמיבאי |  |
| אישים בריטים בולטים | צ'ארלס קנינג • קולין קמפבל • ג'ורג' אנסון‏ • יו רוס • פטריק גרנט • ג'יימס אוטרם |  |
| נושאים שונים | הודו הבריטית • חברת הודו המזרחית • ממלכת אווד • מדליית המרד ההודי |  |
| --- | --- |
בקרת זהויות :  NLI: 987007281028405171  GND: 1029422370  ISNI: 0000 0000 3290 9471  LCCN: n90726398  NDL: 00769994  NTA: 096167033  SNAC: w6sj1wmp  SUDOC: 075430592  ULAN: 500355394  VIAF: 23771094   WorldCat (עם VIAF): 23771094 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טרטו

ערך זה עוסק בעיר. אם התכוונתם למחוז, ראו .
| --- | --- |

בניין העירייה, נבנה ב-1789
 מדינה:  אסטוניה אסטוניה
 מחוז:  טרטו
 ראש העיר:  אורמאס קרוסה
 תאריך ייסוד:  1030
 על שם:  Tharapita 
 שטח:  38.80 קמ"ר
 גובה:  79 מטרים
 אוכלוסייה:  ‏
  ‑ בעיר:  97,759 (1 בינואר 2024)
  ‑ צפיפות:  2,640 נפש לקמ"ר (2008)
 קואורדינטות:  58°22′48″N 26°43′21″E﻿ / ﻿58.38°N 26.7225°E﻿ / 58.38; 26.7225 
 אזור זמן:  UTC +2
 https://tartu.ee/
  מפת מיקום  מפה מפורטת   (למפת אסטוניה מוגדלת) טאלין נארווה ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיטרטו(למפת אסטוניה רגילה) טאלין נארווה ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיטרטו  he tabBackground:;tabBorder:#aaa;defaultTab:0;
 
העיר בשנת 1866
הבניין המרכזי של אוניברסיטת טרטו
ה'פיזה' של טרטו
טרטו (באסטונית: Tartu; בגרמנית ובשוודית: Dorpat (דורפאט); בלטבית: Tērbata; ברוסית: Дерпт (דרְפְּט) או Юрьев (יורייב)) היא העיר השנייה בגודלה באסטוניה (אחרי טאלין), נפה עירונית ובירת מחוז טרטו, שנקרא על שמה. נהר האמאייגי, המחבר את שני האגמים הגדולים של אסטוניה, פייפוס וורטסיירב, חוצה את העיר לאורך עשרה קילומטרים.
היסטוריה

ממצאים ארכאולוגיים מראים על התיישבות קבועה בטרטו עוד במאה ה-5 לספירה. במאה ה-7, התושבים המקומיים בנו ביצורים מעץ בחלק המזרחי של גבעת טומה (Toomemägi) - גבעת הקתדרלה של ימינו.
התיעוד הכתוב הראשון של העיר נעשה ב-1030, בידי סופרים מרוס של קייב. ירוסלב "החכם" ( Ярослав I Мудрый), נסיך קייב, בזז את העיר באותה שנה וקרא לה יורייב (Юрьев, שמשמעות המילה המילולית היא "של יורי", כשיורי הוא שמו הנוצרי של ירוסלב). שליטי קייב גבו מיסים מהעיר, עד אשר, על פי תעודים מקייב, נשרפה העיר עד היסוד בידי שבטים של "צ'ודים" (Чудь). מסיבה לא ידועה, שם המבצר החדש שהוקם על האתר נקרא טרבטו (Tarbatu) או תרבטה (Tharbata), מקור שמה המודרני של טרטו.
בשנת 1224 נכבשה טרבטו בידי המסדר הליבוני כחלק ממסעי הצלב הצפוניים, והחלה בניית קתדרלת טרטו. תחת שמה החדש טרבטום (דורפט, Dorpat בגרמנית), הפכה טרטו למרכז מסחרי חשוב בימי הביניים המאוחרים. ב-1280 הצטרפה טרטו לברית ערי הנזה. כמו בשאר ערי אסטוניה ולטביה, גם בדורפט היו בני האצולה ברובם גרמנים בלטיים ודיברו גרמנית, ולמעשה הם שלטו בתרבות, בדת, בחינוך ובפוליטיקה עד שלהי המאה ה-19. רוב הגרמנים המקומיים נאלצו לעזוב את העיר ולהגר לגרמניה במאה ה-20.
במאה ה-16, טרטו סופחה לפולין, ובית-ספר ישועי הוקם בה ב-1583. בנוסף על כך, סמינר מתרגמים אורגן בעיר.
הפעילות של בית הספר ושל הסמינר הופסקו ב-1629, כשטרטו הפכה לשוודית. המלך גוסטב השני אדולף ייסד את אוניברסיטת טרטו ב-1632.
בחוזה ניסטד ב-1721, העיר הפכה לחלק מהאימפריה הרוסית ושמה שונה לדרפט (Дерпт). בחצי השני של המאה ה-19, הפכה דרפט למרכז תרבותי לאסטונים כחלק מהלאומיות. העיר ארחה את פסטיבל הזמר האסטוני הראשון ב-1869, ואת ה"ונמוינה" (Vanemuine), התיאטרון הלאומי הראשון, ב-1870.
ב-1893 שונה שמה של העיר פעם נוספת ליורייב, שמה הרוסי העתיק. עם העצמאות האסטונית ב-1919, שמה של יורייב שונה פעם אחרונה לטרטו.
לאחר מלחמת האזרחים ברוסיה, נחתם חוזה טרטו בין הבולשביקים לאסטוניה (2 בפברואר 1920). לפיו, רוסיה הבולשביקית תוותר על טענותיה לשליטה על אסטוניה "לצמיתות". למרות זאת, ברית המועצות כבשה את אסטוניה ואת טרטו כתוצאה מהסכם ריבנטרופ–מולוטוב ב-1939.
במהלך מלחמת העולם השנייה, ביולי 1941, כבש הוורמאכט את טרטו. בשנת 1944, חלק גדול מהעיר, כולל "גשר האבן" ההיסטורי (שנבנה בידי יקתרינה הגדולה), נהרס בידי הצבא האדום הנלחם בכוחות הגרמנים ששלטו בעיר, וכבש אותה מידיהם.
לאחר המלחמה טרטו הוכרזה כ"עיר סגורה" לזרים, שכן בסיס חיל-אוויר סובייטי נבנה בפרבריה. במהלך התקופה הסובייטית האוכלוסייה הוכפלה מ-57,000 ל-100,000. מאז שאסטוניה קבלה עצמאות ב-1991, החל שחזור של מרכז העיר העתיקה.
טרטו נבחרה להיות בירת התרבות של אירופה לשנת 2024.
אוכלוסייה

על פי המשרד האירופי לסטטיסטיקה, ב-2005, אוכלוסייתה של טרטו כללה את האוכלוסיות האתניות הבאות:
| לאום | % מתוך האוכלוסייה |
| --- | --- |
אסטונים: 80.1
רוסים: 15.8
אוקראינים: 1.2
פינים: 1.1
אחרים: 1.8
הקהילה היהודית

פרק זה לוקה בחסר. אנא תרמו לוויקיפדיה ו.
על פי מפקד שנערך ב-1897 נמנו בעיר 1,774 יהודים מתוך כ-42,000 תושבים, כשהקהילה החזיקה בבית ספר יהודי ובאוניברסיטת טרטו הייתה מעין אגודת סטודנטים יהודית. על פי מפקד שנערך בשנות ה-30 של המאה ה-20 ישבו בטרטו 920 יהודים.
עד שהעיר נכבשה על ידי גרמניה הנאצית ביולי 1942 במסגרת מבצע ברברוסה רובם המוחלט של היהודים הצליח להימלט למעט עשרות בודדות, בעיקר זקנים וחולים. לאחר הכיבוש פרידריך קורג (אסט'), המפקד האסטוני של טרטו מטעם הגרמנים, הורה על מעצרם של כלל היהודים. תחילה הם רוכזו בבית הכנסת המקומי (גר'), ולאחר מכן במספר בתים קטנים ברחוב אחר, שתפקדו כמעין גטו. באוגוסט היהודים הועברו למחנה הריכוז טרטו (אסט'), וכעבור זמן לא רב הם נרצחו בשוחה נגד טנקים ששימשה כבור הריגה.
בטרטו פעל חסיד אומות העולם אוקו מסינג שהציל את שכנו היהודי.
חינוך ותרבות

בטרטו אוניברסיטה שנושאת את שם העיר. היא נוסדה בידי המלך גוסטב השני אדולף, מלך שוודיה, ב-1632. בעיקר מסיבה זו, מקומיים מכנים אותה רבות - "אתונה של האמיוגי" או ההיידלברג של הצפון".
בטרטו נמצאים גם: האוניברסיטה האסטונית למדעי החיים, המכללה להגנה הבלטית, המכללה האווירית של טרטו, משרד החינוך האסטוני, בית המשפט העליון האסטוני וגם הארכיון ההיסטורי של אסטוניה.
בשנת 2017 הסתיימה בניית בניין חדש עבור הארכיון הלאומי של אסטוניה שפועל משנת 1920.
תחבורה ותשתית

אל העיר ניתן להגיע ברכבת, מעבורת, אוטובוס או מטוס. לעיר יש שדה תעופה קטן ונמל מפותח מאוד. כמו כן, יש מספר קווי אוטובוס פנימיים וסירות ששטות לאורך האמאייגי.
ערים תאומות

| 0 | 1 | 2 |
| --- | --- | --- |
|  שוודיה אופסלה, שוודיה  נורווגיה בארום, נורווגיה  פינלנד האמנלינה, פינלנד  איסלנד הפנרפיירדיר, איסלנד  הונגריה וספרם, הונגריה  הולנד זוצן (אנ'), הולנד  פינלנד טורקו, פינלנד  פינלנד טמפרה, פינלנד |  גרמניה לינבורג, גרמניה  ארצות הברית סולסברי, מרילנד, ארצות הברית  רוסיה פסקוב, רוסיה  איטליה פרארה, איטליה  דנמרק פרדריקסברג, דנמרק  ליטא קובנה, ליטא  לטביה ריגה, לטביה |  |
הערות שוליים

↑  על כיבוש טרטו וגורל היהודים בה, באתר יד ושם
↑  יורייב ביברייסקיה אנציקלופדיה (ברוסית).
1 2  אלכסנדר קרוגלוב (רו') ומרטין דין, טרטו, אנציקלופדיה של המחנות והגטאות (כרך II, חלק B, עמ' 998), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
| --- | --- |
בקרת זהויות :  NLI: 987007559649005171  BNE: XX458735  BnF: cb11948286q (data)  GND: 4012804-0  LCCN: n79043884  LNB: 000041759  MusicBrainz: c38d8161-bec9-4f25-9846-9fe262f864cf  NKC: ge134533  SELIBR: 158837  SUDOC: 027442438  VIAF: 130651701   WorldCat (עם VIAF): 130651701 
תצלום של בית הכנסת של טרטו מתחילת המאה ה-20
דייוויד קרוזו

| --- | --- |

דייוויד קרוזו בסדרה CSI: מיאמי, 2004
 לידה:  7 בינואר 1956 (בן 68) פורסט הילס, ארצות הברית 
 מדינה:  ארצות הברית 
 תקופת הפעילות:  1975–2012 (כ־37 שנים) 
 מקום לימודים:  תיכון הארכיבישופ מולוי 
 בן או בת זוג:  רייצ'ל טיקוטין (1984–1987) 
 פרופיל ב-IMDb
 
דייוויד סטיבן קרוזו (באנגלית: David Stephan Caruso; נולד ב-7 בינואר 1956) הוא שחקן טלוויזיה וקולנוע אמריקאי.
קרוזו ידוע בעיקר בזכות תפקידיו בסדרות הטלוויזיה NYPD Blue בתפקיד הבלש ג'ון קלי וב-CSI: מיאמי כמנהל מחלקת הזיהוי הפלילי של מיאמי, הורשיו קיין. קרוזו נודע במיוחד בתפקידו כהוריישיו קיין, בשל אופן משחקו הדרמטי אשר זכה לחיקויים

וביקורות שליליות מצד מבקרים.
ביוגרפיה

קרוזו נולד בפורסט היל, קווינס, ניו יורק. אביו, צ'ארלס, היה עורך מגזין ואימו, ג'ואן הייתה ספרנית. קרוזו הוא ממוצא אירי-איטלקי. לאחר עזיבתו של אביו את ביתם, בהיות דייוויד בן שנתיים, נאלץ קרוזו הצעיר "לגדל את עצמו" כפי שסיפר בכתבה למגזין טלוויזיה אמריקאי ב-1994.
קרוזו חונך בבתי ספר אירים-קתולים, ועם סיום לימודיו ב-1974, החל לעבוד כסדרן בקולנוע. לדבריו, בזמן עבודתו, היה רואה מס' רב של סרטים וממחיז סצנות יחד עם חבריו. בתקופה ההיא, מצא קרוזו הצעיר את המודלים לחיקוי שלו בדמותם של השחקנים המפרי בוגרט, ג'יימס קאגני ואדוארד ג'י רובינסון.
קריירה > שנות ה-80 - ללא חותם משמעותי

הופעתו הראשונה בקולנוע הייתה בסרט האימה מתמסטלים. במהלך העשור הקרוב הוא הופיע בתפקידי משנה בסרטים רבים, ביניהם גם קצין וג'נטלמן ומשחק הדמים. קרוזו סיפר בראיון מ-2009 שתפקידו ב'קצין וג'נטלמן', היה התפקיד שזיכה אותו לראשונה בהתעניינות. אולם, בסיכום הכללי, הקריירה של קרוזו לא התקדמה, והתפקידים שקיבל לא נחקקו בתודעה הציבורית, עובדה שהשאירה אותו אנונימי למדי.
קריירה > שנות ה-90 - הפריצה והנפילה הגדולה

בתחילת שנות ה-90, קרוזו שיחק בתפקידים קטנים בסרטים שלא זכו להצלחה גדולה, דוגמת הדסון הוק. באותה תקופה הוא החל לאמץ גישת משחק טוטאלית, אשר התבטאה בסירובו לדבר עם אנשים בסט של הדסון הוק, מאחר שדמותו, קיט-קט, הייתה אילמת בסרט.
פריצתו הגדולה הראשונה של קרוזו החלה עם תפקידו כג'ון קלי בסדרת הדרמה המשטרתית NYPD Blue, עבורו זכה קרוזו בפרס גלובוס הזהב. קרוזו הפתיע את קהל מעריצי הסדרה כאשר הודיע על פרישתו מהתוכנית עם תום העונה השנייה בשל מחלוקות שכר עם צוות ההפקה של התוכנית.
קרוזו לא הצליח לרתום את הצלחתו והפופולריות שזכה לה בסדרה NYPD Blue כדי לקדם את הקריירה שלו כשחקן קולנוע. בשנת 1995 הוא השתתף בשני סרטים נשיקת המוות וג'ייד שנכשלו בקופות, ועד לשנת 1998 בה יצא הסרט השלישי שלו אשר נכשל בקופות מניין גופות, שמו נקשר עם חוסר הצלחה ועניין ציבורי. בשנת 1997 שיחק בסדרת הטלוויזיה "מייקל הייז" ברשת CBS בתפקיד ראשי, אך זו ירדה לאחר עונה אחת. 

הדגמה למוניטין שיצא לקרוזו באותה תקופה ניתן למצוא בסדרת הטלוויזיה המצוירת סאות' פארק, אשר ניצלה את המוניטין המפוקפק של קרוזו בפרק הראשון של העונה הראשונה, כאשר קייל מבקש מאחיו הקטן אייק לקפוץ מספינת חייזרים הוא צועק אליו: ”אייק, תעשה את החיקוי שלך לקריירה של דייוויד קרוזו.”
מגזין הטלוויזיה האמריקאי TV Guide דירג ב-2010 את החלטתו של קרוזו לעזוב את NYPD Blue במספר 6 ברשימת עשר הטעויות הקשות ביותר של הטלוויזיה.
קריירה > שנות ה-2000 - ביסוס מעמדו ככוכב טלוויזיוני

בתחילת שנות ה-2000 השתתף קרוזו בשני סרטים, סימן חיים של ראסל קרואו וסרט עצמאי בשם מפגש 9. שניהם לא הצליחו בקופות, אולם מפגש 9 קיבל מעמד של סרט קאלט במרוצת השנים.
קרוזו זכה לקאמבק מפואר בזכות הצטרפותו ב-2002 לתוכנית בת של זיכיון סדרת המתח המשטרתית זירת הפשע, CSI: מיאמי. קרוזו הצטרף בתור מנהל מחלקת הזיהוי הפלילי של מיאמי, הורשיו קיין. למוד מניסיון העבר, קרוזו לא מיהר לעזוב את התוכנית, והוא מופיע בה עד היום (2012) בכל עשר העונות שהופקו. כמו כן, קרוזו היה לשחקן הראשון אשר הופיע בכל שלוש הסדרות הקשורות להפקת CSI.
פילמוגרפיה

Getting Wasted ‏(1980)
Without Warning ‏(1980)
קצין וג'נטלמן ‏(1982)
משחק הדמים ‏(1982)
Hill Street Blues ‏(1981–1983))
T. J. Hooker ‏(1983)
Thief of Hearts ‏(1984)
The First Olympics: Athens, 1896 ‏(1984)
Blue City ‏(1986)
China Girl ‏(1987)
תאומים ‏(1988)
King of New York ‏(1990)
Rainbow Drive ‏(1990)
הדסון הוק ‏(1991)
אישה לשניים‏ (1993)
NYPD Blue ‏(1993–1994)
Kiss of Death ‏(1995)
Jade ‏(1995)
מייקל הייז (1997) - סדרת טלוויזיה
Body Count ‏(1998)
Proof of Life ‏(2000)
Session 9 ‏(2001)
Black Point ‏(2001)
CSI: Miami ‏(2002–2012)
CSI: NY ‏(2005)
Rehab ‏(2010–2011)
הערות שוליים

↑  Jim Carrey does David Caruso,YouTube, 2007 חיקוי של ג'ים קארי את הורשיו קיין cotis25, Jim Carrey does David Caruso, נבדק ב-2018-12-04
↑  רומן דנילו מחקה את הורשיו קיין, מאתר YouTube, 2008 gneissone123, David Caruso Impression as CSI Horatio Caine by Roman Danylo, נבדק ב-2018-12-04
↑  יצחק טסלר, לא לראות CSI זה פשוט פשע, באתר nrg‏, 5 ביולי 2009
↑  למה דייוויד קרוזו ממשיך לקבל עבודות כשחקן? from the web site Esquire, 2009 Answer Fella, Why Does David Caruso Continue to Get Work as an Actor?, Esquire, ‏2009-03-19 (באנגלית)
1 2  Brady, James. "In Step With David Caruso (TV and film actor)", Parade, 6 March 2005. accessed June 2, 2009.
↑  "David Caruso Biography". Filmreference.com. Retrieved 2009-10-16.
↑  Farinordin, Faridul Anwar (28 August 2004). "Caruso's happy with 'CSI'". New Straits Times (Malaysia). Asia Africa Intelligence Wire via AccessMyLibrary. Retrieved 2009-10-16.
1 2  TV Week magazine, 5 February 1994, pp16-17. "An Officer and a Gentleman" by David Hochman.
↑  Grant, Richard E. With Nails: The Film Diaries of Richard E Grant, p.179
↑  "3.4. Why did David Caruso leave the show? (NYPD Blue)", NYPD Blue FAQ (The Ultimate Learn And Resource Center at Stason.org)
↑  "David Caruso Will Quit 'NYPD Blue' Cast". Orlando Sentinel. 7 August 1994. Retrieved 2012-04-04.
↑  Battaglio, Stephen. "The Blunder Years", TV Guide, 1 November 2010, pp. 20–21.
↑  Tobias, Scott (November 24, 2010). "Session 9 | Film | The New Cult Canon | The A.V. Club". avclub.com. Retrieved August 9, 2012.
| פרס גלובוס הזהב לשחקן הטוב ביותר בסדרת דרמה |
| --- | --- | --- |
| 1969‏-1980 | מייק קונורס (1969) • פיטר גרייבס (1970) • רוברט יאנג (1971) • פיטר פאלק (1972) • ג'יימס סטיוארט (1973) • טלי סוואלס (1974) • רוברט בלייק/טלי סוואלס (1975) • ריצ'רד ג'ורדן (1976) • אדוארד אסנר (1977) • מייקל מוריארטי (1978) • אדוארד אסנר (1979) • ריצ'רד צ'מברלין (1980) |  |
| 1981‏-2000 | דניאל ג'יי. טראוואנטי (1981) • ג'ון פורסיית' (1982) • ג'ון פורסיית' (1983) • טום סלק (1984) • דון ג'ונסון (1985) • אדוארד וודוורד (1986) • ריצ'רד קיילי (1987) • רון פרלמן (1988) • קן וול (1989) • קייל מקלכלן (1990) • סקוט באקולה (1991) • סם ווטרסטון (1992) • דייוויד קרוזו (1993) • דניס פרנץ (1994) • ג'ימי סמיטס (1995) • דייוויד דוכובני (1996) • אנתוני אדוארדס (1997) • דילן מקדרמוט (1998) • ג'יימס גנדולפיני (1999) • מרטין שין (2000) |  |
| 2001-היום | קיפר סאת'רלנד (2001) • מייקל צ'יקליס (2002) • אנתוני לפאליה (2003) • איאן מקשיין (2004) • יו לורי (2005) יו לורי (2006) • ג'ון האם (2007) • גבריאל ביירן (2008) • מייקל סי הול (2009) • סטיב בושמי (2010) • קלסי גראמר (2011) • דמיאן לואיס (2012) • בריאן קראנסטון (2013) • קווין ספייסי (2014) • ג'ון האם (2015) • בילי בוב תורנטון (2016) • סטרלינג קיי בראון (2017) • ריצ'רד מאדן (2018) • בריאן קוקס (2019) • ג'וש או'קונור (2020) • ג'רמי סטרונג (2021) • קווין קוסטנר (2022) • קירן קאלקין (2023) |  |
| --- | --- |
בקרת זהויות :  PLWABN: 9810683695705606  BNE: XX1173747  BnF: cb14012530q (data)  GND: 131533975  ISNI: 0000 0001 2283 4928  LCCN: no97016535  NKC: xx0151910  NTA: 14100634X  SNAC: w6qv3tg9  SUDOC: 076620948  VIAF: 100319500   WorldCat (עם VIAF): 100319500
אדי סיבריאן

| --- | --- |

סיבריאן, 2009
 לידה:  16 ביוני 1973 (בן 51) ברבנק, ארצות הברית 
 שם לידה:  Edward Bryant Cibrian 
 מדינה:  ארצות הברית 
 תקופת הפעילות:  מ-1994 
 מקום לימודים:  אוניברסיטת קליפורניה בלוס אנג'לס  בית הספר מונקלייר 
 בן או בת זוג:  ליאן ריימס (22 באפריל 2011–?) 
 פרופיל ב-IMDb
 
אדוארד קרל סיבריאן (באנגלית: Edward Carl Cibrian;‏ נולד ב-16 ביוני 1973) הוא שחקן קולנוע וטלוויזיה אמריקאי.
ביוגרפיה

סיבריאן, בן יחיד, נולד בברבנק, קליפורניה. אמו, הורטנסיה (לבית באלאגר), היא מנהלת משרד, ואביו קרל סיבריאן, בנקאי. שני הוריו של סיבריאן הם מקובה. משפחת אביו היגרה מקובה לארצות הברית לאחר שפידל קסטרו עלה לשלטון בשנת 1959. משפחת אמו עזבה את קובה כשלוש שנים לאחר מכן. בהמשך נפגשו הוריו של סיבריאן בקליפורניה.
קריירה

סיבריאן כיכב באופרות הסבון "צעירים חסרי מנוח" בתפקיד מאט קלארק, "סנסט ביץ'" בתפקיד קול דשאנל ובסדרות "CSI: מיאמי" בתפקיד ג'סי קרדוזה, "משמרת שלישית" ככבאי מניו יורק, ג'ימי דוהרטי, "פלישה" וכשומר הפארק באוורגליידס ראסל וארון. הוא גם התארח בסדרות, "הצלצול הגואל", "סברינה המכשפה הצעירה", "מחשבות פליליות" ו"בוורלי הילס 90210". הוא שיחק בסרטי קולנוע, בין היתר בסרט "לטרוף את החיים" משנת 1998 לצד דני דה ויטו, יחידה במינה משנת 1999 ו"המערה" משנת 2005.
בנוסף למשחק, הוא היה סולן בלהקת הבנים 3Deep בין השנים 1998–2001, יחד עם חברו ועמיתו לסדרה "צעירים חסרי מנוח" ג'ושוע מורו והזמר הקנדי סי. ג'יי היוהר.
בשנת 2006 הצטרף סיבריאן לצוות השחקנים הקבוע של סדרת הטלוויזיה "נעלמים" באמצע העונה. הסדרה בוטלה לאחר שתשעה מתוך שלושה עשר הפרקים שהופקו שודרו עם פרקים שלאחר מכן שוחררו באמצעות מייספייס. בשנה שלאחר מכן הוא לוהק לתפקיד ג'ייסון אוסטין לפיילוט של "נשות הכדורגלנים", המהדורה האמריקאית לסדרה הבריטית.
לסיבריאן היו תפקידי אורח בסדרות "סמנתה מי?", "כסף, דארלינג" ו"בטי". בשנת 2009 הצטרף לקאסט של "CSI: מיאמי" כקצין מתחנת הוליווד המצטרף לצוותו של הורטיו במיאמי. החוזה שלו לא המשיך לעונת 2010–2011.
בחודש יולי 2010, שיחק בסדרת הטלוויזיה של רשת NBC, "צ'ייס".
במרץ 2011 קיבל סיבריאן את התפקיד הראשי בפיילוט של רשת NBC של "מועדון פלייבוי", סדרת טלוויזיה על מועדון הפלייבוי הראשון בשיקגו בשנת 1963. בתחילת הסדרה  בוטלה על ידי NBC לאחר שלושה פרקים בגלל רייטינג נמוך. בשנת 2016 הוא צורף לצוות השחקנים של "ד"ר רוזווד" כקפטן ריאן סלייד. בשנת 2018 הוא כיכב כחוקר הפרטי, אדי וולטיק, בסדרה "בלשית סדרתית" ברשת ABC.
חיים אישיים

במאי 2001 התחתן סיבריאן עם ברנדי גלנוויל, דוגמנית וכוכבת טלוויזיה לשעבר. לסיבריאן וגלנוויל יש שני בנים, מייסון וג'ייק. בני הזוג הודיעו על פרידתם ביולי 2009 לאחר שנחשף שקיבריאן ניהל רומן עם זמרת מוזיקת הקאנטרי ליאן ריימס. סיבריאן וריימס הופיעו יחד בסרט "זוהר הצפון" משנת 2009. גירושיהם של סיבריאן וגלנוויל הסתיימו ב-30 בספטמבר 2010. על מערכת היחסים כתבה גלנוויל את הספר "Drinking and Tweeting: And Other Brandi Blunders".
ב-27 בדצמבר 2010 פורסם כי סיבריאן מאורס לריימס. בני הזוג נישאו ב-22 באפריל 2011 בבית פרטי בקליפורניה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | Living Out Loud | מעסה |  |
| 1999 | יחידה במינה | רוק |  |
| 2000 | In the Beginning | ג'וזף |  |
| 2001 | נכון שזה לא נכון | ג'ק מיטשלסון |  |
| 2005 | המערה | טיילר מקאליסטר |  |
| 2009 | בטוב וברע | ברוק האוסמן |  |
| 2009 | זוהר הצפון | נייט ברנס |  |
| 2010 | Healing Hands aka Working Miracles | באדי |  |
| 2012 | Good Deeds | ג'ון |  |
| 2013 | The Best Man Wedding | בריאן מקדונלד |  |
| 2013 | Playing Father | קליי אלן |  |
| 2014 | מועדון החד-הוריות | סנטוס |  |
| 2022 | תעלומת פעמוני החג | שריף פירס |  |
פילמוגרפיה > טלוויזיה

| שנה | כותרת | תפקיד | הערה |
| --- | --- | --- | --- |
| 1993 | הצלצול הגואל: שנות הקולג' | שרת | פרק אחד |
| 1994–1996 | צעירים חסרי מנוח | מאט קלארק | 486 פרקים |
| 1995 | CBS Schoolbreak Special | בחור קשוח | פרק אחד |
| 1996 | בוורלי הילס 90210 | קייסי ווטקינס | פרק אחד |
| 1996 | סברינה המכשפה הצעירה | דאריל | שני פרקים |
| 1996–1997 | Baywatch Nights | גריף | תפקיד ראשי |
| 1997–1999 | סנסט ביץ' | קול | 369 פרקים |
| 1998 | Sunset Beach: Shockwave | Cole Deschanel | סרט טלוויזיה |
| 1998 | Logan's War: Bound by Honor | לוגן | סרט טלוויזיה |
| 1999–2005 | משמרת שלישית | ג'ימי | 101 פרקים: תפקיד ראשי |
| 2000 | In the Beginning | ג'וזף | סרט טלוויזיה |
| 2001 | Citizen Baines | קרטיס | פרק אחד |
| 2005 | Tilt | אדי | תפקיד ראשי: 9 פרקים |
| 2005–2006 | פלישה | ראסל | תפקיד ראשי: 22 פרקים |
| 2006 | נעלמים | דניאל לוקאס | תפקיד ראשי: מיני סדרה 7 פרקים |
| 2007 | מחשבות פליליות | ג'ו סמית | פרק אחד |
| 2007 | כסף, דארלינג | סבאסטיאן | פרק אחד |
| 2007 | סמנתה מי? | קווין | שני פרקים |
| 2008 | בטי | המאמן דיאז | תפקיד חוזר |
| 2008 | The Starter Wife | הבלש אדי דה לה רוש | שלושה פרקים |
| 2009 | זוהר הצפון | נייט ברנס | סרט טלוויזיה |
| 2009–2010 | CSI: מיאמי | ג'סי | עונה שמינית: 25 פרקים |
| 2010 | Healing Hands | באדי הולט | סרט טלוויזיה |
| 2010 | מרדף | צייד ראשים | שלושה פרקים |
| 2011 | מועדון פלייבוי | ניק | 7 פרקים |
| 2012 | ריזולי ואיילס | דניס | 2 פרקים |
| 2012 | שוות בקליבלנד | הכבאי שון | שני פרקים |
| 2012–2013 | לטוב ולרע | כריס | 8 פרקים |
| 2013 | Notes From Dad | קליי | סרט טלוויזיה |
| 2015–2016 | בייבי דאדי | רוס | 5 פרקים |
| 2016–2017 | ד"ר רוזווד | ראיין | תפקיד ראשי |
| 2018 | Take Two | אדי | תפקיד ראשי |
| 2021 | הרמוניה משפחתית | בו | תפקיד ראשי |